NAJLJEPŠA BOJA

Slušaj, slušaj!

U pernici žamor nast´o :

svađale se boje

oko ljepote svoje.

Ja sam crna kao noć

imam svu na svijetu moć!

Ružna si i mrska sva! –

* reče ponosno bijela.

Nije tako, ne budi ljuta! –

* ušutkala ih je boja žuta.

Rumena sam kao najljepši cvijet!

Znajte, crvena boja obišla je svijet…

Tad netko tiho iz prikrajka reče:

Ja najljepša sam uvečer.

Kad glava tiho na jastuk pada

i kad mjesec nebom vlada.

Samo da se zna

srebrna sam ja!

*Antonia Tokić*

*4.c razred*

*MENTOR: učiteljica Zrinka Funarić*

*OŠ „Ivan Goran Kovačić“ Đakovo*

*Kralja Tomislava 25, 31400 Đakovo*

JADAN BRACO

Imam jednog bracu,

neposlušnu macu.

S njime dijelim sobu

i svoju noćnu moru.

Kada dođem kući,

on se sa mnom muči.

Kad se igram vani

on mi i to brani.

Kad prijateljica mi dođe,

on odmah nekud pođe.

Ma volim ja njega

i on voli mene,

imamo mi mnoge

zajedničke teme.

*Iva Botica*

*4.c razred*

*MENTOR: učiteljica Zrinka Funarić*

*OŠ „Ivan Goran Kovačić“ Đakovo*

*Kralja Tomislava 25*

*31400 Đakovo*

NEMA ZA MAČKE ŠKOLE

Nema za mačke škole

jer ih nitko ne uči da miševe vole.

Nitko im nikada nije rek´o

da trebaju voljeti mlijeko.

Kad se zaljube, mijauču

i preko ograda skaču.

Izležavaju se na sunčevim zrakama

i griju krila starim bakama.

Nema za mačke škole

i nitko ih ne uči da ljude vole.

*Eva Gorjanac*

*4.c razred*

*MENTOR: učiteljica Zrinka Funarić*

*OŠ „Ivan Goran Kovačić“ Đakovo*

*Kralja Tomislava 25*

*31400 Đakovo*